હીરાની જેમ અન્ય રત્નો પણ એમનો પ્રભાવ બતાવતા હોય છે. શાહજર્હાએ બનાવેલું મયૂર સિંહાસન જે તે વખતે ‘તખ્ત તાઉસ’ નામે ઓળખાતું હતું તે આનું શ્રેષ્ઠ ઉદાહરણ છે. તખ્ત તાઉસમાં ૧૨ કરોડ રૃપિયાનાં રત્નો જડવામાં આવ્યાં હતાં અને તે વખતના શ્રેષ્ઠ કલાકારોને તે બનાવવામાં ૭ વર્ષ લાગ્યા હતા ! એમાં પન્નાના રત્નોથી બનાવેલા પાંચ થાંભલા પર મીનાકારીનું છત્ર લગાડવામાં આવ્યું હતું. (આ માહિતી તમે ગુજરાતી વેબસાઈટ shareinindia.in ના માધ્યમથી વાંચી રહ્યા છો) એના પાયા ઠોસ સોનાથી બનેલા હતા. થાંભલા પર બે-બે મોર નૃત્ય કરતા હોય તેવી રત્નજડિત આકૃતિઓ જોવા મળતી હતી. જુદા જુદા રંગના કીમતી રત્નો, હીરા, મોતી, માણેક, પન્ના વગેરેનો ઉપયોગ કરી મોરની આકૃતિ ઉપસાવવામાં આવી હતી. બેસવાના સ્થાન સુધી પહોંચવા માટે ત્રણ રત્નજડિત સીડીઓ હતી. આ મયૂર સિંહાસન તે સમયની બહુમૂલ્ય કલાકૃતિ મનાતી હતી.